شه‌فه‌ق نيوز/ سه‌رچه‌وه‌يگ ناوچه‌يى له‌ دياله‌ باس له‌ وسيان هێڵ جيوازكه‌ر كاره‌باى دياله‌ - ميرساد كرد له‌ئه‌نجام ته‌قاننه‌وه‌ى چه‌ن تاوه‌ريگ له‌باكوور دياله‌.
له‌ى باوه‌ته‌و، سه‌رچه‌وه‌يگ ئه‌را شه‌فه‌ق نيوز وت: هێڵ جيوازكه‌ر دياله‌ - ميرساد ك له‌ ئيرانه‌و هاتگه‌، له‌ خزمه‌ت وسياگه‌ دوياى ته‌قاننه‌وه‌ى 3 تاوه‌ر جيوازكه‌ر له‌ناونى مه‌رزه‌يل دياله‌و كه‌ركوك.
باس له‌وه‌يش كرد ئه‌و تاوه‌ره‌يله‌ كه‌فتنه‌سه‌ وه‌ر ته‌قه‌و مين له‌چاڵنرياێ له‌لايه‌ن كه‌سه‌يليگ نه‌ناسرياگه‌و وه‌بى ئه‌وه‌گ ريكخرياگ داعش له‌ ده‌سداشتن له‌و كاره‌ تومه‌تبار بكريه‌ێد.
